[{"text_idx": "#000001", "text": "Keskkonnaminister allkirjastas eile geodeetilise su\u0308steemi ma\u0308a\u0308ruse muudatused, mille alusel hakatakse Eestis sarnaselt teiste Euroopa riikidega arvestama absoluutset ko\u0303rgust ja su\u0308gavust Euroopa ko\u0303rgussu\u0308steemi ehk Amsterdami nulli suhtes. Kroonlinna nullist, mis oli seni ko\u0303rgussu\u0308steemi aluseks, Eestis loobutakse."}, {"text_idx": "#000004", "text": "Uuele su\u0308steemile u\u0308leminekul muutuvad praegused ko\u0303rgusva\u0308a\u0308rtused. Seda po\u0303hjusel, et enne arvutati ko\u0303rgused Kroonlinna merevaatlusjaamas mo\u0303o\u0303detud keskmise veetaseme ja\u0308rgi (aastatel 1825\u20131840), nu\u0308u\u0308d aga Amsterdami merevaatlusjaama mo\u0303o\u0303tmiste ja\u0308rgi (aastatel 1683\u20131684). Seega Suur-Munama\u0308gi ei muutu looduses ko\u0303rgemaks ja vett ei ja\u0308a\u0308 meres va\u0308hemaks. Euroopa ko\u0303rgussu\u0308steemiga ei va\u0308hene ega suurene ka veekogude kaitsevo\u0308o\u0308ndi ulatus."}, {"text_idx": "#000005", "text": "\u201eEuroopa ko\u0303rgussu\u0308steemile u\u0308lemineku vajaduse on tinginud mitu asjaolu. Na\u0308iteks Balti 1977. aasta ko\u0303rgussu\u0308steemi vananemine, selle ma\u0308a\u0308ratlemisel kasutatud ebata\u0308psed fu\u0308u\u0308sikalised parameetrid ning soov olla Euroopaga u\u0308htses ko\u0303rgussu\u0308steemis. Need po\u0303hjused viisid otsuseni valmistada ette ko\u0303ik vajalik Euroopa ko\u0303rgussu\u0308steemile u\u0308leminekuks,\u201c u\u0308tles Maa-ameti peadirektor Tambet Tiits ning lisas, et aastaks 2000 oli ligikaudu 47 protsenti senistest riikliku ko\u0303rgusvo\u0303rgu ma\u0308rkidest ha\u0308vinud, see aga muutis ko\u0303rgusma\u0308a\u0308rangu ajamahukaks ja kulukaks. Nu\u0308u\u0308dseks on Maa-ameti korraldamisel ajakohastatud tervet maad kattev riiklik ko\u0303rgusvo\u0303rk, mis ko\u0303rguste la\u0308hteandmestikuna vo\u0303imaldab muuhulgas ka ta\u0308pset ko\u0303rgusma\u0308a\u0308rangut GPS-vastuvo\u0303tjatega."}, {"text_idx": "#000011", "text": "Ma\u0308endus ja geoloogia Tehnikau\u0308likoolis 85\nOngi ko\u0303ik. Ettevo\u0303tted panevad tehased mu\u0308u\u0308ki. Ohus on kuni paar tuhat to\u0308o\u0308kohta"}]